Այժմ մեր ատոմը ներգրավված է գործընթացում, ճարտարապատների լեզվով ասած, կառույցի մի մաս է՝ բարեկամացել, կապվել է հինգ ընկերների հետ, որոնք այնքան նման են իրեն, որ միայն պատումի հնարանքն է թույլ տալիս ինձ զանազանել դրանք: Գեղեցիկ օղի ձև ունեցող կառուցվածք, գրեթե կանոնավոր վեցանկյուն, որը սակայն բարդ հավասարակշիռ փոխանակմանգործընթացների մեջ է մտնում ջրի հետ, որին արդեն միախառնված է. քանի որ հիմա միախառնված է ջրին, ավելի շուտ ՝ խաղողի վազերի ավշի մեջ, և միախառնած լինել որևէ միացության պարտքն ու առանձնաշնորհությունն է բոլոր այն գոյացությունների, որոնց կոչումը (ուզում էի ասել «փափագը») փոխակերպվելն է: Եթե որևէ մեկը ցանկանա իմանալ՝ ինչու հատկապես օղակ, և վեցանկյուն և ինչու է միախառնվում ջրին, նրան խաղաղեցնելու համար կասեմ՝ սա այն եզակի հարցերից է, որի հստակ, բոլորին հասանելի պատասխանը գիտությունը ունի, բայց այստեղ դրա մասին չենք խոսի: